| **Bilas Geitsasangl. *Bill Gates*** |
| --- |
|  |
| Gimė | 1955 m. spalio 28 d. (67 metai)Sietlas, Vašingtonas, JAV |
| Sutuoktinis (-ė) | Melinda Gates (nuo 1994) |
| Vaikai | Jennifer Katharine GatesRory John GatesPhoebe Adele Gates |
|  |
| Veikla | programuotojas, verslininkas |
| Organizacijos | Microsoft; Bill & Melinda Gates Foundation |
| Pareigos | įkūrėjas, patarėjas technologiniais klausimais; pirmininkas |
|  |
| Alma mater | Harvardo universitetas (metė studijas) |
|  |
|  **Vikiteka** | Bill Gates |
| Parašas |
|  |

**Bilas Geitsas** (*Bill Gates*, tikrasis vardas *William Henry Gates III*; g. 1955 m. spalio 28 d. Sietle) – programuotojas, verslininkas, korporacijos „Microsoft" įkūrėjas, filantropas.

Microsoft
---------

Pirmaisiais metais Geitsas paliko Harvardo universitetą ir skyrė visas savo jėgas kompanijai „Microsoft", kurią įkūrė 1975 m. su savo vaikystės draugu Polu Alenu (*Paul Allen*). Tvirtai įsitikinę, kad kompiuteris bus vertingas įrankis kiekvienoje įstaigoje bei namuose, jie pradėjo kurti programinę įrangą asmeniniams kompiuteriams. Geitso vizija dėl asmeninių kompiuterių buvo pagrindinė „Microsoft" ir programinės įrangos industrijos priežastis. Kartu su kitais sukūrė programinės įrangos kompiuteriams: MS-DOS, Microsoft Windows ir kitas.

Vadovaujant Geitsui, „Microsoft", šiuo metu laikoma pasauline kompanija (*Global Player*), siekė tobulinti programinės įrangos technologiją, kompaniją padaryti pelningesne ir patrauklesne kompiuterių vartotojams. Kompanija skiria 56,3 milijardo JAV dolerių tyrimams ir diegimui (2005 m.), nuolat investuoja į naujoves ir patentus.

„Microsoft" pelnas 2004 m. buvo vertinamas 36,84 milijardo JAV dolerių, koncerne dirbo daugiau nei 55 tūkst. asmenų 85 valstybėse bei regionuose.

2014 m. vasario 4 d. paskelbė apie atsistatydinimą iš „Microsoft" direktorių valdybos pirmininko pareigų.

Knyga „Elektroninis verslas"
----------------------------

B. Geitsas pranešimo metu Kopenhagoje, 2004 m.
Bilas Geitsas parašė knygą „Digitales Business. Konkurencija informacijos amžiuje". Joje jis aptarė raktines technologijas, DNS sistemos principus, jos procesų tobulinimą ir veiklą.

### Raktinės technologijos

Naujosios technologijos suteikia naujas visuomenės pažangos ir plėtros galimybes. Galimybės keistis ir keisti svarbios ne tik koncernams, bet ir mažoms įmonėms.

### Elektroninė nervų sistema (DNS)

Elektroninė „nervinė sistema" esant tinkamai programinės ir kitokios įrangos integracijai apjungia visus procesus ir sistemas į vieningą infrastruktūrą. Pasak Geitso, tai žmogiškosios nervinės veiklos analogas, kuris verslui siūlo optimaliausius informacijos tėkmės srautus, jos apdorojimo galimybes bei panaudojimą reikiamu laiku.

### Procesų tobulinimas

Skaitmeninė nervų sistema (DNS) susideda iš el. procesų, leidžiančių verslui:

* suvokti jo aplinką ir atitinkamai reaguoti,
* atpažinti iššūkius (konkurencijoje) ir klientų poreikius,
* parengti reagavimo mechanizmą tinkamu tam metu.

DNS sistema nuo paprasto kompiuterių tinklo skiriasi savo sisteminiu pobūdžiu, veikimo tikslumu, informacijos visapusiškumu. Informacijos trūkumas, ar jos nepakankamumas, pasak Geitso, trukdąs bendradarbiavimui ir tarpusavio supratimui.

### Dalyvavimas socialiniuose tinkluose

Gates kažkada susikūrė profilį „Facebook", bet atsisakė, nes labai daug žmonių norėjo būti jo draugais. 2008 m. prisijungė prie profesionalų socialinio tinklo „LinkedIn". Savo profilyje Gates apibūdino save kaip „technologiją", „filantropiją". Pomėgiai: skaitymas, tenisas ir bridžas.

Filantropinė veikla
-------------------

**Bill & Melinda Gates** fondas yra didžiausia pasaulyje labdaros organizacija. Jos kapitalas – 29 mlrd. dolerių (24 milijardų eurų). Šiuo metu viena fondo pagrindinių krypčių – kova su maliarija. 2005 m. spalį šiam tikslui buvo skirta 258 mln. dolerių.

Apdovanojimai
-------------

JAV dienraštis „Time" 2005 m. paskelbė B. Geitsą Metų žmogumi (kartu ir jo žmoną Melindą bei roko dainininką, grupės „U2" vokalistą Bono).

Šaltiniai
---------

1. ↑  *Gates Bill (Bilas Geitsas)*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 450 psl.
2. ↑  Fraser, M. Dutta, S. (2010). Mano virtualieji aš. Vilnius: Eugrimas

Nuorodos
--------

Vikicitatos 

Wikiquote logoWikiquote logo
Puslapis Vikicitatose –
***Bill Gates***

* Oficiali svetainė
* Bill & Melinda Gates
* Profilis svetainėje Microsoft
* Profilis svetainėje Forbes
* Bill Gates svetainėje TED

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMicrosoft |
| --- |
|  |
| Įkūrėjai | 
Bill Gates **·**  Paul Allen |
|  |
| Direktorių taryba | 
John W. Thompson (pirmininkas) **·**  Satya Nadella (CEO) **·**  Dina Dublon **·**  Maria Klawe **·**  David Marquardt **·**  Charles Noski **·**  Helmut Panke **·**  Mason Morfit **·**  John W. Stanton |
|  |
| Programinės įrangos produktai | 
Windows **·**  Windows Phone **·**  Windows Essentials **·**  Office **·**  Servers **·**  Dynamics **·**  Visual Studio **·**  Silverlight **·**  DirectX **·**  Internet Explorer **·**  Edge **·**  Skype |
|  |
| Techninės įrangos produktai | 
PixelSense **·**  Surface **·**  Zune **·**  HoloLens **·**  Microsoft Mobile: Lumia  **·**  Xbox Game Studios: Xbox (360 **·**  One **·**  Series X ir Series S) **·**  Kinect |
|  |
| Paslaugos | 
MSN **·**  .NET **·**  Bing **·**  Azure **·**  OneDrive **·**  Outlook.com **·**  MSDN **·**  CodePlex **·**  TechNet **·**  Xbox Live **·**  Games for Windows **·**  Windows Store |
|  |
| 
Kategorija **·**  Vikiteka |

 |